ต้นฝอยทอง พืชกาฝากชื่อน่ารับประทาน
เมื่อพูดถึงฝอยทองแล้วหลายๆ คนก็คงจะนึกถึง ขนมฝอยทองที่มีสีเหลืองอร่ามและมีรสชาติหวานหอมอร่อยกันใช่ไหมล่ะครับ แต่ฝอยทองที่จะพูดถึงในที่นี้นั้น คือ ต้นพืชชนิดหนึ่งที่มีสีคล้ายกับขนมฝอยทอง มีลักษณะลําต้นเล็กเป็นเส้นๆ อันเป็นที่มาของชื่อต้นไม้ชนิดนี้ ที่มักจะขึ้นในพื้นที่เขตร้อนชื้น มีลักษณะเป็นต้นกาฝากอิงอาศัยกับพืชชนิดอื่นเพื่อดูดน้ําเลี้ยงภายในต้นไม้เหล่านั้น โดยเราสามารถพบเห็นต้นฝอยทองได้ในทุกภาคของบ้านเรา เพราะเป็นต้นไม้ที่สามารถแพร่พันธุ์ได้ง่าย สามารถขยายพันธุ์ได้ด้วยวิธีการเพาะเมล็ด และยังสามารถแตกแขนงรากออกจากลําต้นที่ไม่มีรากอยู่ เพื่อที่จะเกาะเกี่ยวต้นไม้ต้นอื่นได้อีกด้วย